Aalborg Stiftstidende, 1836-03-19
J Paris nærer man næsten ingen Tvivl mere om, at jo det franske Ministerium forud har været officielt underrettet om de nordiske Magters forehavende Planer mod den liden uafhængige Fristat. Selv Journal des Debats formaaer ikke med Fynd at tilbagevise denne beskyldning, der jo unægtelig paa en temmelig drøi Maade, gjør denne Journals tidligere Storpralen med den franske DiplomatiksMandhaftighed, til Skamme. Den havde, i en Artikel, gjort Forsøg paa at kaste et mildere Lys paa Occupationen af Krakau. Bladet Quotidienne traadte op imod den med nogle Meddelelser, som denne Journal gav sig Mine af at have erholdt directe fra det østerrigske Cancelli. Disse Meddelelser gaae ud fra, at Krakaus Uafhængighed og Neutralitet ere stipulerede paa Wiener-Congressen i mod Rusland, og at Østerrig og Preussen aldrig ville taale, at Krakau bliver en russisk Stad. Journal des Debats indrømmer dette, men yttrer tillige den Formening, at de to benævnte Stater ved denne Leilighed burde have handlet i hine Stipulationers Aand, ved nu at forsvare Krakaus Neutralitet, og Uafhængighed imod Rusland, istedetfor at gjøre fælleds Sag med samme i at besætte den. Vi vide rigtignok ikke, hedder det videre, af hvad Art de Meddelelser ere, som vor Regiering har havt, angaaende Krakaus Anliggender, men vi have den faste Overbeviisning, at de - hvad enten det nu ere gjorte Hertugen af Broglio eller hans Eftermand i Ministeriet, Hr. Thiers - ikke kunne indeholde Noget, der er krænkende for den franske Nationalære. Ligesaalidet vil vort Cabinets Svar have indeholdt Noget, hvoraf der kunde drages den Slutning, at Frankrig vil billige en Forholdsregel, der giør Brud paa de, betræffende Krakau og Polen bestaaende Tractater." - Journalen viser nu hen til en Erklæring, som Hr. Thiers allerede i 1834 afgav i de DepuAteredes Kammer, i Anledning af det nye Statut for Polen, som Keiser Nicolai i 1832 gjorde gjældende, i Stedet for Wiener-Congresacten. J denne Erklæring sagde Ministeren: "Frankrig har gjort det samme, hvad England har gjort og hvad enhver stor Nation maa gjøre, naar Krænkelser af bestaaende Tractater just ikke strax gjøre en Krigserklæring fornøden: det har protesteret." Det er Journalens Mening, at man ogsaa dennegang vil indskrænke sig til slige frugtesløse Protestationer. Vel kan man ikke med Billighed forlange af Frankrig, at det strax skal gribe til Sværdet, fordi Krakau er besat, men der gives en Slags Protestationer, som ikke ere uden Vægt, og det er denne Slags, Frankrig stedse har vogtet sig for at komme fremmed, saasnart Talen var om Polen. - Naar man iøvrigt bemærker, at det engelske Cabinet, efter al Sandsynlighed, ikke, saaledes som det franske, har været forud underrettet som, hvad der skulde foretages mod Krakau, saa kan man ogsaa derfra slutte sig til den større Yndest, hvori den fran liske Statsstyrelse staaer hos de nordlige Magter. - Derhos, yttrer et af Bladene, ville da nu ogsaa de Skridt, som Frankrig vil gjøre imod hine Forholdsregler, i Kraft komme til at staae langt tilbage for Englands. Dettes Protestationer ville formodentlig allerede være i Petersborg, otte Dage efter Occupations=Armeens Afmarsch fra Krakau, medens Frankrigs vel først tre Maaneder senere komme til at gaae bag efter igjennem Telegrapherne, hvor de da let, ved llen eller anden Taage kunne blive aldeles standsede!! Saaledes er det nye Ministerium Gjenstand for samme Spot, som det fratraadte saa hyppigt har maattet døie.